১২ লক্ষ টাকা আত্মসাতের অভিযোগ পোস্ট মাস্টারের বিরুদ্ধে, হাইকোর্টের দ্বারস্থ পরিবার

কুনাল চট্টোপাধ্যায়, পূর্ব বর্ধমান (জামালপুর): পোস্টমাস্টারের (Post Master) বিরুদ্ধে টাকা আত্মসাতের অভিযোগ। ১২ লক্ষ টাকা আত্মসাতে অভিযোগ। ঘটনাস্থল পূর্ব বর্ধমানের জামালপুরে (Purba Burdwman)।

সুরজিৎ পাল নামে এক আমানতকারী পোস্টমাস্টারের বিরুদ্ধে ১২ লক্ষ টাকা আত্মসাতের অভিযোগ এনেছেন। জামালপুর থানা (Jamalpur Thana) এবং পুলিশ সুপারের কাছে অভিযোগ জানিয়েছেন।

পুলিশের পক্ষ থেকে পুলিশের পক্ষ থেকে কোনও ব্যবস্থা না নেওয়ায় বর্ধমান সিজিএম আদালতে মামলাটি দায়ের করেন তিনি। আদালতের পক্ষ থেকে বিচারক জামালপুর থানার ওসিকে তদন্তের নির্দেশ দিয়েছেন। এরপরও সুরাহা না হওয়ায় অবশেষে হাইকোর্টের (High Court) দ্বারস্থ হল পরিবার।

আরও পড়ুন: এসপ্ল্যানেড -শিয়ালদহ শাখায় বেশ কিছুদিনের জন্য বন্ধ থাকতে চলেছে মেট্রো পরিষেবা

অভিযোগ পোস্ট অফিসের অ্যাকাউন্টে আমানতকারীর টাকা জমা না দিয়ে ওই পোস্ট অফিসের পোস্টমাস্টার সেই টাকা আত্মসাৎ করেছেন। জাল নথিপত্র তৈরি করে প্রতারণা করা এবং টাকা আত্মসাতের মামলার রুজু করা হয়েছে।

সুরজিৎ পাল নামে এই আমানতকারী জানিয়েছেন, তিনি কষ্ট করে কিছু টাকা জমিয়ে পোস্ট অফিসের সেভিংস অ্যাকাউন্ট খুলেছিলেন ২০২১ সালে।

প্রথমে তিনি দু লক্ষ টাকা জমা দিয়েছিলেন আরও একটি অ্যাকাউন্টে এক লক্ষ টাকা জমা দেন। পোস্ট অফিস থেকে তাকে দুটি পাস বইও দেওয়া হয়।

এরপর তার বোন এবং মা পোস্ট অফিসে অ্যাকাউন্ট খোলেন সেই অ্যাকাউন্ট গুলিতেও তারা টাকা জমা করেন। এই অ্যাকাউন্টগুলিতে ১২ লক্ষ কুড়ি হাজার টাকা জমা দেওয়া হয়েছিল বলে তার অভিযোগ।

কিন্তু মায়ের চিকিৎসার জন্য তারা পোস্ট অফিসে টাকা তুলতে গিয়ে বিভিন্ন অজুহাতে তাদেরকে ফিরিয়ে দেয়া হয় বলে অভিযোগ পোস্টমাস্টার তাদেরকে বারবার ঘোরাতে থাকে।

পরে তারা জানতে পারেন পোস্ট অফিসে তাদের একাউন্টে কোন টাকায় জমা পড়েনি। যার পাস বই তৈরি করে তাদের টাকা হাতিয়ে নেওয়া হয়েছে।

তার অভিযোগ বারবার চেষ্টা করো পোস্টমাস্টারের সাথে যোগাযোগ করতে পারছেন না মোবাইল ফোন বন্ধ রেখেছেন এই অবস্থায় চরম দুশ্চিন্তায় রয়েছেন তিনি এবং তার পরিবার।

সরকারি সংস্থায় এভাবে টাকা আত্মসাতের ঘটনায় রীতিমত চাঞ্চল্য ছড়িয়েছে। মায়ের চিকিৎসার জন্য এই মুহূর্তে তার টাকার প্রয়োজন কিভাবে সেই টাকা পাবেন বুঝে উঠতে পারছেন না।